Látássérült Mentor-szülő Hálózat | Szülősegítő
Címlap»Látássérülés»Info»Látássérült Mentor-szülő Hálózat
Látássérült Mentor-szülő Hálózat
Lehet, hogy nem lát?
Valamit tennem kéne?
VAN, AKI SEGÍTHET!
A látássérült (látássérültként) gyermeket nevelő mentorszülők hálózata!
A mentorszülő hálózat szórólapja letölthető ide kattintva.
A mentorszülő hálózat azért jött létre, hogy segítséget nyújtson, ha gyermeke valamilyen szemproblémával született, esetleg teljes látásvesztés veszélye is fennáll, és Ön ebben a helyzetben nagyon egyedül érzi magát és tanácstalan.
Keressen e-mailben illetve hívjon bennünket! A mentorszülők elérhetőségei megtalálhatók a VGYKE honlapján: http://www.vgyke.com/szolgaltatasaink/mentorszulo-halozat/
Várjuk jelentkezését, ha gyermekének (unokájának) bármilyen fokú és eredetű látássérülése van, és Ön tele van olyan kérdésekkel, amelyekre a választ talán csak hasonló sorsú szülők segítségével találhatja meg.
Hogyan lehet ezt egyáltalán túlélni?
Mi a korai fejlesztés jelentősége, hol és hogyan zajlik?
Hogyan működtethetők praktikusan a hétköznapok?
Milyen támogatásra, ellátásra jogosultak?
Milyen alternatívák merülnek fel óvoda- illetve iskolaválasztáskor?
Mik a speciális intézmények előnyei, hátrányai? stb.
A mentorszülők baráti kezet és szakmai segítséget nyújthatnak, praktikus tanácsokat adhatnak a mindennapokra – és ami a legfontosabb: igazán tudják, mit érez Ön!
A mentorszülők munkájukat önkéntesként, térítésmentesen végzik. Felkereshetők a Vakok és Gyengénlátók Közép-Magyarországi Regionális Egyesületének honlapján: http://www.vgyke.com/szolgaltatasaink/ Itt a bemutatkozó anyaga alapján Ön kiválaszthatja azt a mentorszülőt, akinek tapasztalata, személyisége a leginkább segítséget jelenthet az Ön egyedi élethelyzetében, és telefonon vagy elektronikus úton felveheti vele a kapcsolatot. Várjuk jelentkezését!
‹ Látássérülés Info fel Látássérülés - Hasznos linkek ›